CELEX: 31989R3348
Language: el
Date: 1989-11-07 00:00:00
Title: Κανονισμός (ΕΟΚ) αριθ. 3348/89 της Επιτροπής της 7ης Νοεμβρίου 1989 για την τροποποίηση του κανονισμού (ΕΟΚ) αριθ. 4027/88 ο οποίος καθορίζει ορισμένες διατάξεις εφαρμογής του καθεστώτος προσωρινής εισδοχής των εμπορευματοκιβωτίων

Avis juridique important

|

31989R3348

Κανονισμός (ΕΟΚ) αριθ. 3348/89 της Επιτροπής της 7ης Νοεμβρίου 1989 για την τροποποίηση του κανονισμού (ΕΟΚ) αριθ. 4027/88 ο οποίος καθορίζει ορισμένες διατάξεις εφαρμογής του καθεστώτος προσωρινής εισδοχής των εμπορευματοκιβωτίων  

Επίσημη Εφημερίδα αριθ. L 323 της 08/11/1989 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 3348/89 ΤΗΣ ΕΠΙΤΡΟΠΗΣ  της 7ης Νοεμβρίου 1989  για την τροποποίηση του κανονισμού (ΕΟΚ) αριθ. 4027/88 ο οποίος καθορίζει ορισμένες διατάξεις εφαρμογής του καθεστώτος προσωρινής εισδοχής των εμπορευματοκιβωτίων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2096/87 του Συμβουλίου της 13ης Ιουλίου 1987 σχετικά με το καθεστώς προσωρινής εισδοχής των εμπορευματοκιβωτίων (1), και ιδίως το άρθρο 15,  Εκτιμώντας:  ότι ο κανονισμός (ΕΟΚ) αριθ. 4027/88 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1737/89 (3), καθόρισε ορισμένες διατάξεις εφαρμογής του καθεστώτος προσωρινής εισδοχής των εμπορευματοκιβωτίων, και ιδίως διατάξεις που ισχύουν σχετικά με την επίθεση σημάτων στα εμπορευματοκιβώτια· ότι πρέπει να προβλεφθεί ότι τα εμπορευματοκιβώτια που φέρουν την ένδειξη κράτους μέλους ως κράτους στο οποίο είναι εγγεγραμμένα, θεωρούνται ότι ανταποκρίνονται στους όρους που προβλέπονται στα άρθρα 9 και 10 της συνθήκης· ότι πρέπει να διευκρινίζεται, όταν το ζητούν οι τελωνειακές αρχές του κράτους μέλους παραμονής των εμπορευματοκιβωτίων, το τελωνειακό καθεστώς των εν λόγω εμπορευματοκιβωτίων, ώστε να δύνανται να διενεργούν τους ελέγχους που απαιτούνται για την ορθή εφαρμογή των κοινοτικών διατάξεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 4027/88 προστίθεται η ακόλουθη παράγραφος 3:  «3. Όταν ένα εμπορευματοκιβώτιο, που φέρει σήματα σύμφωνα με τις παραγράφους 1 και 2, φέρει την ένδειξη ενός κράτους μέλους, ως χώρας στην οποία είναι εγγεγραμμένο, το εν λόγω εμπορευματοκιβώτιο θεωρείται ότι ανταποκρίνεται στους όρους που προβλέπονται στα άρθρα 9 και 10 της συνθήκης.  Ωστόσο, ο δικαιούχος του καθεστώτος πρέπει να παράσχει, όταν το ζητήσουν οι τελωνειακές αρχές του κράτους μέλους παραμονής του εμπορευματοκιβωτίου, τις πληροφορίες σχετικά με το τελωνειακό καθεστώς του εν λόγω εμπορευματοκιβωτίου.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Νοεμβρίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 196 της 17. 7. 1987, σ. 4.  (2) ΕΕ αριθ. L 355 της 23. 12. 1988, σ. 22.  (3) ΕΕ αριθ. L 171 της 20. 6. 1989, σ. 30.